اویان نیوز : آذربایجان خاریجی ایشلر باخانلیغی، ارمنیستانین سون گونلرده وئردیگی آچیقلامالاری اومود وئریجی اولاراق دگرلندیردی. ارمنیستان خاریجی ایشلر باخانی ادوارد نالبندیانین، قاراباغ پروبلئمینین چؤزومو اوچون مینسک قروپونون تکلیف ائتدیگی مادهلری قبول ائتمهیه حاضیریق ایفادهسی آذربایجاندا اولوملو قارشیلاندی. قونویلا ایلگیلی ایلک آچیقلامانی آذربایجان خاریجی ایشلر باخانلیغی وئردی.
آذربایجان خاریجی ایشلر باخانلیغی، ارمنیستانین سون گونلرده وئردیگی آچیقلامالاری اومود وئریجی اولاراق دگرلندیردی
باخانلیغین مطبوعات سؤزچوسو ائلمان عبداللهیئو، خاریجی ایشلر باخانی ادوارد نالبندیانین آچیقلاماسینین پروبلئمین حلی اوچون اومود وئریجی اولدوغونو سؤیلهدی. مینسک قروپونون مادرید کنفرانسیندا آلدیغی قرارلاری خاطیرلادان عبداللهیئو، سؤز مؤوضوعسو آلتی قانونون قبول ائدیلمهسی دوروموندا باریش اوچون ایشلره درحال باشلانابیلهجگینی وورغولادی.
مادرید بیلدیریلرینده؛ “ارمنیلرین قاراباغ اطرافیندا ایشغال ائتدیگی یئددی بؤلگهدن چیخماسی. قاراباغا اؤزارکلیک وئریلمهسی. بؤلگهدن کؤچ ائتمک مجبوریتینده قالانلارا گئری دؤنمه حاقینین وئریلمهسی. ارمنیستانلا قاراباغ آراسیندا باغلانتینی تامین ائدهجک دهلیزین اولوشدورولماسی. بؤلگهیه اولوسلارآراسی باریش گوجو یئرلشدیریلهرک باریشین تامین ائدیلمهسی. دؤنوشون آردیندان قاراباغین ایستاتوسونون معینلشدیریلمهسی اوچون رفراندوم ائدیلمهسی” مادهلری یئر آلیر.
بو آرادا مینسک قروپونون ائشباشقانلاری، آذربایجان پرزیدنتی ایلهام علییئوله بیر آرایا گلدی. گؤروشمه مطبوعاتا باغلی گرچکلشدیریلدی. وئردیلن آچیقلامادا، پروبلئمین باریش یولو ایله حل ائدیلمهسی اوچون آتیلماسی لازیم اولان آددیملارین دانیشیلدیغی ایفاده ائدیلدی.
ت.ر.ت تورکی
azb_Arab azb_Arab azb_Arab azb_Arab azb_Arab ckb_Arab